《裁衣曲》
明代·毛先舒

剪征衣，亲手作。君身长短何须度，肥瘦定然不如昨。

新衣为君裁，旧泪为君落，还将铜斗细熨灼。莫使衣上沾猩红，君见泪痕不肯著。

作者简介：（1620—1688）明末清初浙江仁和人，字稚黄，后更名骠，字驰黄。陈子龙、刘宗周弟子。明诸生。工诗，为西泠十子之首。与毛际可、毛奇龄齐名，时称“浙中三毛，文中三豪”。所作不涉时事，一生不出里门。精音韵学。有《歊景楼诗》、《声韵丛说》、《东苑诗钞》、《思古堂集》等。